open-index/open-wikipedia-markdown huggingface dataset:
סגוס

**סָגוֹס** הוא כלי מתקופת חז"ל שלפי הפרשנות נחשב אחד מכלי המיטה, ואולם פירושו המדויק לוט בערפל. מן האזכורים בספרות חז"ל, ייתכן שכלי הסגוס היה דומה לשמיכה עבה ממולאה מחומר או מזרן ממולא מחומר.

## בספרות חז"ל
כפי העולה ממקורות החז"ליים, הסגוס היא טקסטיל עבה ואין הדרך ללבוש אותה על גוף האדם ואולי שמשו בו או כסמיכה עבה או כמין מזרן לשכיבת האדם בלילה. הודות לעובדה שהיא מוזכרות ככלי הראויה לקבל טומאת נגעים, מובן שהיא עשויה או מצמר או מפשתים או מעור בהמה כי רק שלשת חומרים הללו מוכשרים לקבל נגעי בגדים. עם זאת, הפרשנים הבינו שהייתה עשויה דווקא מצמר.

בדרך כלל, הוזכר הסגוס כבעל ארבעת אופנים הללו;
*ככלי לילה
*כמקביל לסדין
*כראוי לקבל נגע הצרעת
*כמלא חומר שנקרא "מוכין"
*עשוי ממעשה אריגה

### ציטוטים מספרות חז"ל
#על הפסוק "השב תשיב לו את העבוט" מפרש הספרי "סגוס בלילה ומחרישה ביום" כלומר שהסגוס הנהו כלי מיוחד לשימוש לילה.
#הסדינין והסגוסין שנתנן בארץ להיות מהלך עליהן (תוספתא מסכת כלים בבא מציעה יא, ה), כלומר שיש שימוש עראי לסגוס כמין משטחה לדריסת הרגל
#סגוס שנראה בו נגע רבי אליעזר בן יעקב אומר עד שיראה בארוג ובמוכין (ספרא ויקרא יג נה). מכך מובן שהסגוס היא בגד העשויה במומחות במעשה האריגה ובמילוי חומר
#לגבי מצוות ציצית, מובא בספרי; "כסותך" פרט לסדין. "תכסה" פרט לסגוס (ספרי כב יב). שוב נראה שהסגוס נחשבת לשימוש מיטתי ולא ללבישה כלשהי שמתכסים בו בשעות היום והעבודה.

קטגוריה:כלי מיטה
קטגוריה:ניבים וביטויים חז"ליים
קטגוריה:טומאה וטהרה
קטגוריה:קצרמר טקסטיל
קטגוריה:רומא העתיקה: תרבות
דינמו דרזדן

**מועדון ספורט דינמו דרזדן** (בגרמנית: **Sportgemeinschaft Dynamo Dresden e. V**) הוא מועדון כדורגל גרמני מהעיר דרזדן שבגרמניה המשחק בבונדסליגה השנייה. המועדון נוסד לאחר הקמת המדינה ההיסטורית גרמניה המזרחית וברוב תאריו והופעותיו באירופה הופיע כנציג גרמניה המזרחית. 

## היסטוריה
בשנת 1950 נוסדה קבוצת משטרת דרזדן ובשנת 1952 זכתה בתואר הראשון, הגביע המזרח גרמני. בשנת 1953 נוסדה הקבוצה דינמו דרזדן וזכתה באותה שנה בתואר הראשון, אליפות ליגת העל המזרח גרמנית. הקבוצה שיחקה עד שנת 1954 בליגת העל המזרח גרמנית, באותה שנה עברו רוב השחקנים לברלין, לחזק את קבוצת מזרח ברלין וקבוצת דינמו דרזדן נחלשה מאוד והתדרדרה עד לליגה הרביעית של מזרח גרמניה בשנת 1957. רק בשנת 1962 הקבוצה חזרה לליגת העל המזרח גרמנית ושיחקה בה עד 1990 למעט 2 עונות בליגה השנייה. בתקופה זו הקבוצה זכתה ב-7 אליפויות של מזרח גרמניה וב־6 גביעים של מזרח גרמניה.

בעונת 1980/1981 שיחקה בגביע אופ"א. בסיבוב הראשון ניצחה את קבוצת נפרדק קרושבץ מסרביה. בסיבוב השני ניצחה את קבוצת טוונטה אנסחדה מהולנד. בשמינית הגמר הפסידה לקבוצת סטנדרד לייז' מבלגיה והודחה מהטורניר.

לאחר איחוד גרמניה בשנת 1990, הקבוצה הצטרפה לבונדסליגה בשנת 1991 ושיחקה בליגה במשך 4 עונות עד 1995. בעונת 1991/1992 הגיעה הקבוצה לשמינית הגמר הגביע הגרמני והפסידה לקבוצת ורדר ברמן. בעונת 1993/1994 הגיעה הקבוצה לשלב חצי גמר הגביע והפסידה לקבוצת ורדר ברמן. בעונת 1994/1995 הגיעה הקבוצה לשמינית גמר הגביע והפסידה לקבוצת פ.צ. קלן. לאחר מכן הקבוצה ירדה לליגות הנמוכות. בסוף עונת 2010/2011 הקבוצה עלתה מהליגה הגרמנית השלישית לליגה הגרמנית השנייה.

הקבוצה שיחקה 3 עונות בליגה השנייה, מעונת 2011/2012 ועד עונת 2013/2014. בעונת 2012/2013 הקבוצה שיחקה בסיבוב השני של הגביע נגד קבוצת הנובר 96. במשחק זה התפרעו אוהדי הקבוצה ועקב כך הושעתה קבוצת דינמו דרזדן מהשתתפות במשחקי הגביע הגרמני בעונת 2013/2014. בסוף עונת 2013/2014 ירדה לליגה הגרמנית השלישית. בסיום עונת 2020/2021 עלתה הקבוצה לבונדסליגה השנייה. 

בעונת 2014/2015 הגיעה לשמינית גמר הגביע והפסידה לקבוצת בורוסיה דורטמונד.

בסיום עונת 2021/2022 הפסידה לפ.צ. קייזרסלאוטרן במשחקי המבחן ונשרה לליגה השלישית. בעונת 2024/2025 סייימה במקום השני בבונסדליגה השלישית ושבה לבונדסליגה השנייה. 
שמאל|ממוזער|250px|האצטדיון הביתי

## תארים
* **[[ליגת העל המזרח-גרמנית|אליפות מזרח גרמניה]]: (8)**
** (1953, 1971, 1973, 1976, 1977, 1978, 1989, 1990)
* **[[הגביע המזרח-גרמני]]: (7)**
** (1952, 1971, 1977, 1982, 1984, 1985, 1990)

## הישגים באירופה
* **[[ליגת האלופות]]**:
** רבע גמר (3): 1976/1977, 1978/1979, 1990/1991
** שמינית גמר (2): 1973/1974, 1977/1978
* **[[גביע אופ"א]]**:
** חצי גמר (1): 1988/1989
** רבע גמר (2): 1972/1973, 1975/1976
** שמינית גמר (2): 1974/1975, 1980/1981
* **[[גביע אירופה למחזיקות גביע]]**:
** רבע גמר (2): 1984/1985, 1985/1986

## סגל הקבוצה
;נכון ל-2 במרץ 2026

 (בהשאלה מסנט גאלן)
  

  
  
 
 (בהשאלה מפ.צ. קלן)
 

 (בהשאלה מפרייבורג) 
  
 (בהשאלה ממיינץ 05)

 

 (קפטן)
 (בהשאלה מהאנובר 96)

 (בהשאלה מפ.צ. היידנהיים)

## שחקני עבר בולטים
*  הנס-יורגן קריישה
*  הנס-יורגן דורנר
*  טורסטן גוטשואו
*  ריינהרד הפנר
*  מתיאס זאמר
*  אולף קירסטן

## קישורים חיצוניים

* 

*
קטגוריה:קבוצות כדורגל גרמניות
קטגוריה:קבוצות ששיחקו ביותר ממדינה אחת
קטגוריה:קבוצות כדורגל שהוקמו ב-1939
אתר ההנצחה לחללי הנח"ל וחיל החינוך

שמאל|ממוזער|250px|קיר יזכור באנדרטה
**אתר ההנצחה לחללי הנח"ל וחיל החינוך** ממוקם סמוך לפרדס חנה ומונצחים בו 1154 חללי מסלול הנח"ל, חטיבת הנח"ל וחיל החינוך והנוער.

## היסטוריה
האתר הוקם על ידי "העמותה להנצחת חללי הנח"ל" שקמה על ידי קבוצה של הורים שכולים שהציבו להם למטרה להחליף את חדר ההנצחה הקטן שהיה במחנה 80 - בסיס הטירונות של הנח"ל דאז. הרעיון להקמת האנדרטה עלה כבר בשנת 1982 עם הקמת חטיבת הנח"ל כחטיבת חי"ר רגילה, אולם האתר נבנה רק ב-1995. העיר פרדס חנה נבחרה בשל קרבתה למחנה 80.

את האתר תכננו האדריכלים חנן הברון ומיכאל קראוס. הוא נבנה בצורת סמל החטיבה, המגל והחרב. המגדל שבמרכז האתר מזכיר בצורתו מגדל מים וכך מזכיר את תרומת הנח"ל להתיישבות בארץ.

באתר קיימים בנוסף לאנדרטה גם אולם הרצאות, אמפיתיאטרון וחורשה. מסביב לאתר פזורים כלים חקלאיים וכלי נשק, כסמל לעיסוק הנח"ל בעבודה, בחקלאות ובצבא. בחורשה שמסביב לאתר מתועדות יחידות הנח"ל השונות וקיים בה פארק עם מתקני שדאות לצורך פעילויות לבני נוער הבאים למקום. בנוסף מתוכנן מוזיאון חדש שיספר את סיפור הנח"ל מהקמת המדינה ועד ימינו.

במהלך הקיץ, תנועות נוער רבות, הכוללות את תנועת הנוער הצופים, המכבי הצעיר, תנועת הנוער האיחוד החקלאי, הנוער העובד והלומד, קריית אלון והמש"צים, מגיעות לאנדרטה לטובת הקמת מחנה קיץ.

## קישורים חיצוניים

* 
* אתר האינטרנט של העמותה להנצחת חללי הנח"ל
* דפי הצל"שים של חיילי הנח"ל
*מיכאל יעקובסון: סיבוב באתר ההנצחה לחללי הנח"ל וחיל החינוך, באתר 'חלון אחורי', 23.4.22
*אתר ההנצחה לחללי הנח"ל וחיל החינוך, מיזם אבני מורשת

נח"ל
חללי הנח"ל וחיל החינוך
קטגוריה:נח"ל
קטגוריה:חיל החינוך והנוער
קטגוריה:פרדס חנה-כרכור
חינוך
קטגוריה:מבנים ואתרים שתכנן חנן הברון
תסמונת FOP

**תסמונת FOP** (באנגלית: **Fibrodysplasia ossificans progressiva**), ידועה גם כ**תסמונת איש האבן**, היא תסמונת נדירה ביותר, הגורמת לרקמות החיבור בגוף, כמו הרצועות והגידים, להפוך לעצם. התסמונת נגרמת עקב מוטציה גנטית.

ילדים החולים ב-FOP נולדים עם בהונות גדולות, לעיתים עם מחסור במפרק, או שהם בעלי צליעה. המחלה בדרך כלל פורצת לקראת גיל 10. אדם החולה במחלה יתחיל בדרך כלל לפתח עצמות נוספות באזור הראש והצוואר, אחר כך באזור החזה והידיים, ולבסוף ברגליים.

טרם נמצאה תרופה אפקטיבית למחלה, וטיפולים שונים מצליחים להתמודד בדרגות שונות של הצלחה עם הסימפטומים שלה.

האדם לא מסוגל להזיז שום שריר שנהפך לעצם, ובעקבות זאת נהפך לפסל. הגיל המרבי של חולי תסמונת FOP הוא 45.

המחלה נחשבת לנדירה ביותר, ובספרות הרפואית מתועדים רק 800 מקרים, 285 מתוכם בארצות הברית.

## קישורים חיצוניים

* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
FOP
קטגוריה:מומים מולדים במערכת השריר-שלד
קטגוריה:מחלות נדירות
יצחק גרודזינסקי

הרב **יצחק גרודזינסקי** (תרפ"ט, 1929 – ד' בטבת ה'תש"ף, 31 בדצמבר 2019) היה רב ישראלי, מייסד וראש כולל תורת אברהם בבני ברק.

## ביוגרפיה
נולד בקובנה, לרב אברהם גרודזינסקי, מנהלה הרוחני של ישיבת סלבודקה, ולחסיה, בתו של הרב דב הירש הלר, שאף הוא היה משגיח בישיבה. נקרא על שם סבו, רבי יצחק (איטש'ע) גרודזינסקי מוורשה, שהיה קרוב לחפץ חיים. אמו נפטרה ממחלה כשהיה בן שנתיים. במהלך מלחמת העולם השנייה איבד את אביו וכמה מאחיו.

בסוף המלחמה עלה לארץ ישראל דרך איטליה, באמצעות אשרה שהשיג עבורו גיסו הרב חיים קרייזווירט. למד בישיבת חברון ובישיבת באר יעקב. נישא למרים, בתו של הרב מרדכי אלתר זליבנסקי. לאחר נישואיו שימש כמשגיח בישיבת תפארת ציון.

התגורר בבני ברק, ובמשך עשרות שנים עמד בראש כולל 'תורת אברהם' בשכונת רמת אהרן בעיר, שייסד על שם אביו, וכן הוציא לאור את כתביו. כראש הכולל בפועל שימש הרב אריה אברהמס. הרב גרודזינסקי נהג להגיע לכולל כדי למסור שיחות מוסר ביום השנה לאביו ובהזדמנויות נוספות.

הרב גרודזינסקי שימש במשך עשרות שנים כבעל התפילה בימים הנוראים בכולל חזון איש.

נפטר בד' בטבת תש"ף, 31 בדצמבר 2019.

## משפחתו
גיסיו (בעלי אחיותיו): הרב חיים קרייזווירט, הרב שלמה וולבה והרב ברוך רוזנברג; הרב חיים זליבנסקי (אח אשתו) והרב משה דוד ליפקוביץ (נשוי לאחות אשתו). חתנו הוא הרב בן ציון קוק.

אחותו, הרבנית רבקה וולבה, העלתה את קורות המשפחה בימי המלחמה בספרה 'ואמונתך בלילות'.

## קישורים חיצוניים

* 
* דרכי בני ברק אבלות: הלווית הגה”צ רבי יצחק גרודזינסקי זצ”ל, 1 בינואר 2020, באתר חרדים10

קטגוריה:ראשי כולל אברכים ישראלים
קטגוריה:משפחת גרודזינסקי
קטגוריה:בני ברק: רבנים
קטגוריה:ישראלים שנולדו ב-1929
קטגוריה:ישראלים שנפטרו ב-2019
גדי זהר

[ממוזער|בלשכת הרמטכ"ל [דוד אלעזר, 1972. סרן גדי זהר, שליש הרמטכ"ל הנכנס, עומד שני מימין. יושבים מימין לשמאל: ראש הלשכה סא"ל אבנר שלו, שליש הרמטכ"ל היוצא רס"ן חנן אלון, נהג הרמטכ"ל רס"ר נעים כהן]]
**גדי זהר** (נולד ב-1945) הוא תת-אלוף בדימוס, ששימש ראש זירת טרור בחטיבת המחקר באמ"ן וראש המנהל האזרחי ביהודה ושומרון.

## ביוגרפיה
את לימודי התיכון עשה בבית הספר הריאלי בחיפה. בין השנים 1970–1972 למד לתואר ראשון באוניברסיטת תל אביב.

זהר שירת למעלה מ-30 שנה בצה"ל. בין השאר, היה שליש הרמטכ"ל דוד אלעזר בזמן מלחמת יום הכיפורים, שימש ראש זירת טרור ופלסטינים בחטיבת המחקר באמ"ן, נספח צבאי בשגרירות ישראל בוושינגטון, ומפקד יחידה 504. במרץ 1991 מונה לראש המנהל האזרחי.

לאחר אסון השייטת מונה לעמוד בראש ועדת חקירה שניסתה להסביר מה גרם לפיצוץ - מארב של כוח עוין או תאונה, ובהנחה שהיה מדובר בכוח עוין, האם וכיצד הושג המודיעין על הפעולה. במסקנות הוועדה נקבע, לפי כמות הפיצוצים וממצאים על סמך הרכּב המטענים שהתפוצצו, כי באירוע הייתה מעורבות של מטען זר; המטענים שנשא הכוח היו תקניים, ולא הכילו רכיבים דומים לאלה אשר גרמו לרוב המכריע של הפציעות אצל לוחמי הכוח; ישנה "סבירות בלתי מבוטלת" כי האירוע במהותו היה פעילות מבצעית יזומה מבעוד מועד של חזבאללה, ולא מארב אקראי שהתמקם בשטח, וזאת על רקע חשש של ארגוני המחבלים מפני פעילות צהל"ית צפויה על-פי ניתוח של הערכת מצב. הוועדה הוקמה בשביל להשלים את עבודתה של ועדת אופיר בתחומי המודיעין והחבלה. בסיכומי ועדת זהר נאמר במפורש:

במסקנות הוועדה נאמר כי אם השידורים הגלויים של גיחות המזל"ט נקלטו, אפילו בחלקם, על ידי החזבאללה, היה בכך כדי לחשוף באופן מובהק את מתווה הפעולה של השייטת.

הרמטכ"ל אמנון ליפקין-שחק לא קיבל את מסקנות ועדת זהר, וכך נותר דו"ח ועדת אופיר – הקובע שמדובר היה במארב אקראי – כמסקנה הרשמית.

זהר היה חבר במועצה לשלום ולביטחון.

בשנת 1995 ייסד את חברת Netacs Security.

זהר היה מנכ"ל עמותת מודיעין 10 לשימור מורשת יחידה 504. 

## מכּתביו
* גדי זהר, "ציונות מאוחרת באוגנדה – המודיעין למבצע אנטבה", בתוך: עמוס גלבוע ואפרים לפיד (עורכים): **[https://www.intelligence.org.il/editor/assets/mlechet_mahshevet.pdf מלאכת מחשבת – 60 שנות מודיעין ישראלי – מבט מבפנים]**, ידיעות ספרים, 2008, עמ' 78–83.
* גדי זהר, דיון אחד ב-5 באוקטובר, מבט מל"מ, גיליון 82, אוקטובר 2018, עמודים 50–51.

## קישורים חיצוניים

* ריאיון עם תת-אלוף מיל' גדי זוהר – איש המועצה לשלום וביטחון, באתר של המועצה לשלום וביטחון, 21 במאי 2007
* 

## הערות שוליים

קטגוריה:בוגרי אוניברסיטת תל אביב
קטגוריה:בוגרי בית הספר הריאלי
קטגוריה:מפקדי יחידה 504
קטגוריה:נספחי אגף המודיעין בארצות הברית
קטגוריה:ראשי המנהל האזרחי
קטגוריה:תתי-אלופים בצה"ל
קטגוריה:חיילי צה"ל במלחמת יום הכיפורים
קטגוריה:ישראלים שנולדו ב-1945
חותך פיצה

200px|ממוזער|שמאל|גלגלת פיצה
ממוזער|200px|מצלונה
ממוזער|200px|חיתוך פיצה
**חותך פיצה** או **סכין פיצה** הוא כלי המשמש לחיתוך פיצה לפרוסות.

## היסטוריה
ב-20 בספטמבר 1892, המציא דויד ס. מורגן, את חותך הפיצה הראשון בצורתו המודרנית ורשם אותו כפטנט. למרות זאת, במקור הוא לא שימש לחיתוך פיצה אלא לחיתוך טפטים.

## סוגים
ישנם שני סוגים עיקריים של חותך פיצה. הסוג הנפוץ ביותר הוא גלגלת פיצה, הכוללת גלגל המחודד בקצותיו אותו האדם החותך מעביר בכיוון בו הוא רוצה לחתוך את הפיצה, והסוג השני היא סכין גדולה ומעוקלת הנקראת מצלונה (Mezzaluna, חצי ירח באיטלקית) אשר נעה קדימה ואחורה כדי לחתוך את הפיצה. שני הסוגים מגיעים בגדלים שונים.

ניתן להשתמש בגלגלת פיצה גם לשימושים אחרים, כגון עבודות אומנות. המצלונה משמשת גם לקיצוץ עגבניות (בעיקר הדגם עם הלהב הכפול) ולחיתוך עשבי תיבול.

## ראו גם
*שומר פיצה

## קישורים חיצוניים

## הערות שוליים

קטגוריה:פיצה
קטגוריה:כלי עבודה במטבח

קטגוריה:סכיני מטבח
המפלגה הנציונל-דמוקרטית של גרמניה

**המפלגה הנציונל-דמוקרטית של גרמניה** (בגרמנית: **Nationaldemokratische Partei Deutschlands**; נקראת גם בקיצור: **NPD**),  המכונה **"המולדת"** (**Die Heimat**), היא מפלגת ימין קיצוני ניאו-נאצית גרמנית הרואה את עצמה כהמשך ישיר למפלגה הנאצית ששלטה בגרמניה הנאצית ופועלת על פי הגותו של אנטון דרקסלר.

## ייסוד המפלגה
המפלגה נוסדה בשנת 1964 כממשיכת דרכה של מפלגת הרייך הגרמנית, הצהרת המפלגה היא "ככוח הפטריוטי היחידי המשמעותי בגרמניה". המפלגה מתוארת לעיתים קרובות כארגון נאו נאצי עקב ריבוי כמות חבריה הנאו-נאצים, זו המפלגה הגדולה בעלת ציבור בוחרים וחברים נאו-נאצים הגדול ביותר מאז שנת 1945 שבה הסתיימה מלחמת העולם השנייה יחד עם נפילת שלטונה של המפלגה הנאצית ברייך השלישי.

## האיחוד הבין מפלגתי
בוועידת מפלגת ה-NPD בשנת 2010 בעיר במברג, הודיעה המפלגה כי תערוך משאל בין חבריה אודות האיחוד שבין מפלגת ה-NPD למפלגת "איחוד העם הגרמני" (DVU). אחרי האיחוד ב-1 בינואר 2011, הוארך שמה של ה-NPD עם תוספת של "איחוד העם". לאחר שבין השנים 2004 ל-2009 הוסכם בין שתי המפלגות הסכם שלא להתחרות אחת נגד השנייה בבחירות, בוטל הסכם זה ב-27 בינואר 2011 על ידי בית המשפט המחוזי של מינכן, והסכם האיחוד שבין שתי המפלגות בוטל.

## השקפת עולם
השקפת עולמה הפילוסופי של ה-NPD מבוססת בחלקה על הכלכלה המעורבת אשר התפתחה מביקורת על הליברליזם הכלכלי והקומוניזם. כמו כן, מרחיבה מפלגת ה-NPD את השקפת עולמה בנושאי גבולותיה של גרמניה. היא טוענת להרחבת גבולות המדינה כדי שישקפו את תפוצת הגרמנים לפני טרנספר הגרמנים בסוף מלחמת העולם השנייה, סיפוח אוסטריה וכדומה.

## ביקורת על המפלגה
הסוכנות הגרמנית הפדרלית לחינוך אזרחי, מתחה ביקורת על מפלגת ה-NPD, לאור שיתוף הפעולה של המפלגה עם ארגונים בלתי חוקיים בגרמניה. עקב כך יצאה הצהרה מטעם חברי המפלגה כי ביקורת זו היא מעשה השמצה חסר בסיס, וכך ניסיון להוציא את מפלגת ה-NPD אל מחוץ לחוק נכשל בשנת 2003.

בשנת 2005 הוציאה הסוכנות הפדרלית דו"ח כנגד מפלגת ה-NPD, בטענות כי חברי המפלגה משתמשים באלימות נגד שאר הציבור, ובהחזקת דעות נאו נאציות ואנטישמיות, ובמטרות לביטול הדמוקרטיה בגרמניה.

## קישורים חיצוניים

* 
* האתר הרשמי של ה-NPD בגרמנית
* 

נציונל-דמוקרטית של גרמניה
נציונל-דמוקרטית של גרמניה
נציונל-דמוקרטית של גרמניה
נציונל-דמוקרטית של גרמניה
קטגוריה:מפלגות ימין רדיקלי
נציונל-דמוקרטית של גרמניה
קטגוריה:מפלגות שהוקמו ב-1964
אסטריקס באולימפיאדה

**אסטריקס באולימפיאדה** (בצרפתית: **Astérix aux Jeux olympiques**) הוא הספר ה-12 בסדרת הקומיקס הצרפתית "אסטריקס". הספר נכתב על ידי הסופר רנה גוסיני ואויר על ידי אלבר אודרזו.

## עלילה
הליגיונר קסיוס קליאוס (מבוסס על שמו האמיתי של המתאגרף מוחמד עלי, קסיוס קליי), מהמחנה הצבאי שליד הכפר הגאלי, נבחר להתחרות במשחקים האולימפיים. בחירה זו שימחה מאוד את מפקדו, הקנטוריון סרנוס אוילוס, שקיווה שניצחון באולימפיאדה יגרום ליוליוס קיסר לקדם אותו. בתחילה היה קליאוס בטוח בניצחונו, אך לאחר שפגש את אסטריקס ואובליקס ונוכח בכוחם המופלא התערער ביטחונו העצמי וכתוצאה מכך גם כושרו הגופני הפך לירוד. על מנת לעודד אותו פנה סרנוס אוילוס אל מנהיג הכפר הגאלי וביקש "לעזוב אותו במנוחה".  

לתדהמתו החליטו בני הכפר להתחרות גם הם באולימפיאדה, עקב הניצחון שמבטיח להם שיקוי הפלא, ובחרו את אסטריקס ואובליקס לנציגי הכפר. לאחר שהסביר להם שההשתתפות באולימפיאדה מותרת להלנים ורומאים בלבד, הסביר אסטריקס שגם בני הכפר הגאלי נחשבים לרומאים לאחר שגאליה נכבשה על ידי רומא. כאשר קסיוס קליאוס שומע על כך הוא שוקע בדיכאון ומפסיק להתאמן, אך בעידודו של אוילוס הוא נוסע בכל זאת לאולימפיאדה. גם אסטריקס ואובליקס מפליגים ליוון בליווי כל בני הכפר, ובטרם ההגעה לאולימפיה מבקרים באתונה ובאקרופוליס. 

באולימפיה מתברר שחל איסור על שתיית סמים ממריצים (ובכללם גם שיקוי הפלא) לפני התחרויות, ומתחרה שיעבור על איסור זה ייפסל. על אובליקס שורה השפעת השיקוי באופן תמידי, ולכן הוא פורש מהתחרויות. אסטריקס מסרב לפרוש. הוא מחליט להירשם רק לתחרויות הריצה, ולנסות לנצח ללא השיקוי.  

בתחילה היוונים מנצחים בכל המשחקים, וחברי הוועד האולימפי חוששים שאם המשחקים לא יהיו מגוונים הם יחדלו לעורר עניין. לכן הם מחליטים לקיים תחרות ריצה בה ההשתתפות מותרת לרומאים בלבד. ללא השיקוי אסטריקס חסר סיכוי לנצח, ולכן הגאלים מחליטים להפיל את הרומאים בפח: לרמוז להם היכן נמצאת קדירת שיקוי הפלא.

בתחרות הריצה, הרומאים ניצחו את אסטריקס בהפרש גדול והפגינו ביצועים מדהימים. אך לפני קבלת הפרסים גרם להם אסטריקס להוציא לשון. לשונותיהם היו צבועות בכחול. אשפיקס ציין בפני השופטים שמהל צבע בשיקוי הפלא, כך שמי ששתה מהשיקוי לשונו הפכה לכחולה. כך נפסלו כל המשתתפים בתחרות מלבד אסטריקס והוא הוכתר למנצח. 

אסטריקס אמנם זכה בכף התמר, אבל הוא העניק את הפרס לקסיוס קליאוס, משום שלדבריו הוא "זקוק לו יותר ממנו". תקוותו של סרנוס אוילוס התממשה, ולאחר שהציג את כף התמר בפני קיסר הוא קודם לדרגת טריבון.

## עיבוד קולנועי
בשנת 2008 יצא הסרט אסטריקס ואובליקס באולימפיאדה, סרט לייב אקשן שמבוסס על הספר. בנוסף על עלילת הספר, מצטרף לחבורה בנסיעתם לאולימפיה גאלי בשם "Lovesix" (חולה-אהביקס, בתרגום חופשי) שמתחרה על ליבה של נסיכת יוון עם ברוטוס, הבן המתנקש של יוליוס קיסר. ז'ראר דפרדייה חזר לגלם בפעם השלישית את אובליקס.

## קישורים חיצוניים

*האתר הרשמי של אסטריקס
* 

## הערות שוליים

קטגוריה:ספרי 1968
קטגוריה:ספרי אסטריקס
געגועים לנחל

**געגועים לנחל** הוא אלבום אוסף, האלבום ה-16 במספר של ירדנה ארזי ואלבום האוסף החמישי בסך הכל. הוא מוקדש לשירי ארץ ישראל שביצעה ארזי לאורך כל הקריירה.
## האלבום

שם האלבום הוא ציטוט מתוך השיר חופים ("חופים הם לפעמים געגועים לנחל"),  שנכלל בו המרמז גם על להקת הנח"ל שבמסגרתה ירדנה ארזי ביצעה את השיר, ושהיוותה ציון דרך משמעותי בתחילת הקריירה שלה.

האלבום כולל 21 שירים ומתוכם  שוחררו שניים כסינגלים לרדיו בשנת 2013: "שלום עירי נוחמה" בביצוע שוקולד מנטה מסטיק- שיר רוסי במקור שתרגם לעברית המשורר אברהם שלונסקי. השיר הוקלט כבר בשנת 1989 אך נגנז. השיר השני הוא "הורה של בת גולה" שנכתב בשנות ה-40 על ידי הצנחנית חנה סנש שנרצחה בהונגריה והולחן על ידי נורית הירש. 

באלבום מופיעים גרסאות מחודשות לשירי ארץ ישראל- חלקם הוקלטו בהופעה חיה לאורך תקופות מסוימות ולראשונה רואים אור על גבי דיסק
"הבה נגילה"- הוקלט בהופעה חיה בארצות הברית בתחילת שנות ה-90 ובוצע גם בהופעה שלה ברוסיה בשנת 1994

"לשיר זה כמו להיות ירדן"- הוקלט בהופעה חיה במסגרת פסטיבל עין גב 1993

"אגדת המפוחית"- הוקלט בעבור ערב מחווה לשירי אפי נצר

"שיר שמח"- בוצע בהופעותיה של ארזי בתחילת שנות ה-80 בהיעדר מספיק רפרטואר באותה תקופה

"מחרוזת שירי רועים"- הוקלט בראשית שנות ה-80 בהופעה חיה). 

מופיעים גם שירים שהקליטה עבור פרויקטים מסוימים ולא יצאו באף אלבום עד אותה עת

"ניגון עתיק"- מופיע באלבום שירי ריקודי עם מחודשים בביצועי אומנים שונים, יצא בשלהי 2012. 

"כלניות"- קלאסיקה ישראלית של הזמרת שושנה דמארי המנוחה בביצוע מחודש שיצא בשנת 2008 לרגל יום העצמאות ומופיע באלבום "עבודה עברית 2". 

באלבום משולבים גם קלאסיקות אחרות כמו "חופים"- שיר הסולו הראשון של ארזי בימי להקת הנח"ל, "יש לי כנרת"- הוקלט עבור מצעד המרגנית בשנת 1980. "הוי ארצי מולדתי"- עם שוקולד מנטה מסטיק ו"בין פרחי הגן" שביצעה בשנת 1972 בהצגה "מופע הקונגרס הציוני לצחוק" ונכנס בגרסה מחודשת לאלבומה המצליח תחנה בזמן בשנת 1989.

## רשימת השירים
#בין פרחי הגן 
#כלניות 
#שלום עירי נוחמה 
#תכול המטפחת 
#שיר שמח 
#ניגון עתיק 
#אגדת המפוחית
#הוי ארצי מולדתי
#שלג על עירי
#שם בכביש דימונה
#תאורת חצר
#שירי רועים
#שדות בית לחם 
#שאני עמך
#יש לי כנרת
#בת הדייג
#חופים
#לשיר זה כמו להיות ירדן
#מול הר סיני
#הבה נגילה
#הורה של בת גולה

### סינגלים חדשים

#הורה של בת גולה. מילים: חנה סנש, לחן: נורית הירש. תאריך יציאה: מרץ 2013. מיקום שיא במצעדים: מקום 22 ברדיו אמצע הדרך.
#שלום עירי נוחמה- עם רותי הולצמן ולאה לופטין (שוקולד מנטה מסטיק. מילים: אברהם שלונסקי, לחן: רוסי. עיבוד: אריק רודיך. הוקלט: 1989. תאריך יציאה: מאי 2013. מיקום שיא במצעדים: מקום 29 ברשת ג'. 

## קישורים חיצוניים

קטגוריה:אלבומי ירדנה ארזי
קטגוריה:אלבומים בעברית
פיני שטיינדלינג

**רודלפינה (פיני) שטיינדלינג** (10 בספטמבר 1934 - 27 באוקטובר 2012), הייתה אשת עסקים אוסטרית-יהודית ונדבנית, שהואשמה בגנבת כרבע מיליארד יורו.

## ביוגרפיה

בין השנים 1959 ל-1969 הייתה חברה במפלגה הקומוניסטית האוסטרית, ואף כונתה "פיני האדומה". בשנת 1973 מונתה למנהל חברת Novum, ושימשה כנאמנה היחידה של החברה בין השנים 1978 ל-1992. החברה הייתה רשומה במזרח גרמניה הקומוניסטית, ושימשה כצינור לחברות ואנשי עסקים מהמערב שרצו לעשות עסקאות במזרח גרמניה. לאחר איחוד גרמניה, במשך שנים נחשבה לתורמת ולמקורבת לחוגי השמאל בישראל וכן לאיש העסקים מרטין שלאף. 

החל משנות ה-90 של המאה ה-20 עברה להתגורר בתל אביב. שטיינדלינג הייתה חברה בחבר הנאמנים של אוניברסיטת תל אביב, בעמותה של מרכז יצחק רבין, בחבר הנאמנים הבינלאומי של מכון ויצמן למדע ועמיתת כבוד של המרכז הבינתחומי הרצליה.

פיני הואשמה בהברחת כספים מחברה, שהייתה בבעלות המדינה, לחשבונות פרטיים בשווייץ. בשנת 2010 פסק בית משפט שעל שטיינדלינג להחזיר סכום של כ-230 מיליון יורו מחשבון בנק בשווייץ לגרמניה.

בעלה, דולי שטיינדלינג, היה בנעוריו לוחם במחתרת בצרפת כנגד הנאצים. בשנת 2003 פרסם בהוצאת יד ושם ספר על קורותיו, בעריכת פרופסור חיים אבני, חתנו.

## קישורים חיצוניים
* פרשת הוצאת כספים

קטגוריה:יהודים אוסטרים
קטגוריה:ילידות 1934
קטגוריה:אוסטרים שנולדו ב-1934
קטגוריה:נפטרות ב-2012
קטגוריה:נפטרים ב-2012
ריי (סרט)

**ריי** (באנגלית: **Ray**) הוא סרט דרמה ביוגרפי מוזיקלי אמריקאי משנת 2004, המגולל את סיפור חייו האמיתי של האמן כבד-הראייה ריי צ'ארלס, המגולם בסרט על-ידי ג'יימי פוקס שזכה בפרס אוסקר לשחקן הטוב ביותר על תפקידו בסרט זה.

## עלילה
סיפור חייו של מוזיקאי הבלוז האפרו-אמריקאי, ריי צ'ארלס. החל מילדותו בדרום ארצות הברית, עיוורונו כשהיה בגיל 7, הצלחתו המוזיקלית בשנות ה-50 של המאה ה-20 ובשנות ה-60, הבגידות באשתו והתמכרותו לסמים.

## הפקה וצאת הסרט לאקרנים
הפקתו של הסרט מומנה במלואה על ידי פיליפ אנשוץ, באמצעות חברת ההפקות שלו בריסטול ביי.
ריי צ'ארלס קיבל בעצמו עותק בכתב ברייל של התסריט המקורי של הסרט. הוא התנגד רק לסצנה שבה ריי תופס פסנתר בעל כורחו, סצנה רומזת כי לריי יש פילגש, וסצנה אחרת שבה ריי הראה למרג'י הנדריקס איך להשתמש בהרואין.

הסרט הוקרן לראשונה בפסטיבל הסרטים הבינלאומי בטורונטו בשנת 2004.

הסרט הוקרן לראשונה בבתי הקולנוע ב-29 באוקטובר 2004 בתקציב של 40 מיליון דולרים. הסרט המשיך והפך ללהיט בקופות, והרוויח 75 מיליון דולרים בארצות הברית עם 50 מיליון דולרים נוספים בעולם, מה שגרם לסרט להרוויח מעל ל-125 מיליון דולרים ברחבי העולם.

הסרט קיבל ביקורות חיוביות בעיקר. רוב השבחים הלכו למשחק של ג'יימי פוקס שזכה בפרס אוסקר לשחקן הטוב ביותר. עם זאת, הסרט קיבל כמה ביקורות רעות, כמו שהסרט סבל מתסריט בינוני. נכון לעכשיו יש לסרט דירוג טרי טוב של 81% על בסיס 188 ביקורות.
מבקר המוזיקה רוברט טשיסטשגו אמר כי "פוקס עושה את הבלתי אפשרי – מקרין משהו שמתקרב לכריזמה של האמן שהוא מגלם ... זו הפעם היחידה אי פעם ששחקן הביא סמל פופ באופן מלא לחיים על מסך".

## אי דיוקים בעלילה
כפי שצוין בכותרות הסיום של הסרט, הסרט מבוסס על אירועים אמיתיים, אבל כולל כמה דמויות, שמות, מקומות, ואירועים ששונו ואחרים אשר היו "בדיונית למטרות דרמטיזציה." דוגמאות לסצנות הבדיוניות כוללות:
*בסרט, כאשר אחיו של ריי, ג'ורג' טובע בגיגית הכביסה של האמא שלהם, ריי עומד שם ולא עושה כלום בזמן שאחיו טובע (כי הוא חשב שג'ורג' מתלוצץ). באוטוביוגרפיה שלו, צ'ארלס זוכר מנסה למשוך את אחיו מהאמבטיה לאחר שהבין שהוא טובע, אך לא הצליח להציל אותו.
*בסרט, לאחר שריי הגיע לסיאטל, הוא מגיע למועדון בשביל אודישן, ריי פוגש את קווינסי ג'ונס הנער באותו לילה. אירוע זה נכון באופן חלקי - ריי פגש את קווינסי כמה ימים לאחר שהגיע לעיר.

## קישורים חיצוניים

* הסרט באתר "סרט"
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:זוכי אוסקר: מיקס הסאונד הטוב
קטגוריה:מחזות זמר להיטים
קטגוריה:סרטי 2004
קטגוריה:סרטי אולפני יוניברסל
קטגוריה:סרטי דרמה אמריקאיים
קטגוריה:סרטים ביוגרפיים אמריקאיים
קטגוריה:סרטי דרמה ביוגרפיים
קטגוריה:סרטים על פסנתר ופסנתרנים
השער ללא שער

**השער ללא שער** (בסינית:無門關) הוא ספר קואנים (חידות זן) של מורה הזן הסיני וו-מן הואי-קאי, המכונה "מומון". הספר ראה אור בסין בשנת 1228 והפך לאחד מהספרים הקלאסיים של הזן בודהיזם.

## שם הספר
השם מסמן את הפרדוקס של הזן, המציג דבר והיפוכו ודורש מהקורא או התלמיד לדלג מעל למשוכה של חסר הפתרון הלוגי, כדי לחצות את המחסום ולזכות בהארה.

השם "השער ללא שער" עצמו אינו מהווה בהכרח תרגום מדויק של המקור הסיני.
במקור המנדריני השם נראה כך: 無門關.
ניתן לראות כי ישנם בו שני סימנים שונים לתיאור המילה "שער".
האחד הוא 門 - mén, והשני הוא 關 - guān.
לכן ניתן לשער כי הכוונה לשני פירושים שונים של המילה, והשם המתאים יותר הוא "**המחסום ללא שער**".

בנוסף, עקב הדמיון בין שם המחבר - "וו-מן", ובין שני הסימנים הראשונים של שם הספר במנדרינית - 無門 - ייתכן שהכוונה היא לכך ששם הספר הוא "**המחסום של וו-מן**".

## מקורות
* הטקסט באנגלית - מקור התרגום לעברית

## ראו גם
* זן בודהיזם
* קואן
* הארה
* מדיטציה

## לקריאה נוספת
***ספר הזן של ג'ושו**, תרגם מיפנית לאנגלית יואל הופמן, תרגם מאנגלית לעברית דרור בורשטיין, הוצאת בבל 2007.
***קול היד האחת**, תרגם מסינית לאנגלית יואל הופמן, תרגם מאנגלית לעברית דרור בורשטיין, הוצאת כתר ספרים 2011.
***חכמת זן**, בתרגום דוד שחר, הדר הוצאה לאור 1989.
***זן, מקורות ושיחות על מדיטציית זן ותרגולה**, ד.ט. סוזוקי ושונריו סוזוקי, משכל ואסטרולוג הוצאות לאור 2003.
***דרך הזן**, אלן ווטס, תרגם מאנגלית לעברית אהוד תגרי, חרגול-עם עובד הוצאות לאור 2009.
***השער ללא שער**, וו-מן הואי-קאי, תרגם מהמקור לאנגלית אייצ'י שימומיסה, תרגם מאנגלית לעברית חיים ניסני, ספר אלקטרוני, 2013.
***מראה אל מסורת הזן,** היוּ־ג'ונג, תרגום מהמקור הקדום לעברית: אורי קפלן, פרפנצ'ה הוצאה לאור.

## קישורים חיצוניים
* השער ללא שער - אתר המוקדש לספר
* הספר השער ללא שער בגרסה דיגיטלית הניתנת לקריאה על טאבלטים, סמארטפונים ומחשבים ביתיים באתר אינדיבוק.
* לקריאת הפרק הראשון
* The Gateless barrier: Zen comments on the Mumonkan - באנגלית
* The World: A Gateway : Commentaries on the Mumonkan - באנגלית

קטגוריה:זן
קטגוריה:ספרי המאה ה-13
ליאור רוכמן

**ליאור רוכמן** (נולד ב-9 באוקטובר 1981) הוא קוסם ומנטליסט (אמן טלפתיה) ישראלי, שחקן תיאטרון וטלוויזיה, ויועץ בתחום הקסמים. 

## קריירה
רוכמן נולד וגדל בנתניה. הוא הושפע ממופע קסמים בו צפה בגיל 6, ולמד את אמנות הקסמים דרך ספרים, סרטים ואימונים. השתתף בתחרויות קסמים של אגודת הקוסמים לאורך השנים וזכה במקומות ראשונים. שירת בצה"ל בלהקה צבאית ובהמשך כקוסם צבאי.

בשנים 2001-2004 למד לימודי משחק בסטודיו למשחק של יורם לוינשטיין. שיחק במספר הצגות בתיאטראות בארץ, בהן "לא על הזמירים" של תיאטרון באר שבע, "פיגמליון" של תיאטרון חיפה, "שום בצל" של תיאטרון מדיטק ו"זוהר" של תיאטרון הקאמרי. בשנים 2006-2012 שיחק בהצגה "משחקים בחצר האחורית" בתפקיד שמוליק בתיאטרון הקאמרי, והוא ממשיך לשחק בהצגה זו בשנת 2013 בתיאטרון אורנה פורת לילדים ונוער. 

בשנים 2008-2009 כיכב בשתי עונות של תוכנית הטלוויזיה "העוקץ" בערוץ 10 לצד נמרוד הראל. בתוכנית הוא מבצע עם שותפיו "עוקצים" ונוכלויות שונות מול המצלמה, במטרה להזהיר את הציבור מכך. 

בשנת 2012 השתתף בתוכנית "מי יפיל את המאסטר" בערוץ 2, בקטע שנבחר לקטע הטלפתיה המצחיק ביותר בתוכנית.

בשנים האחרונות הוא מרצה בכנסים של קוסמים ושופט בתחרויות קסמים באגודת הקוסמים הישראלית. הוא משמש כיועץ קסמים להפקות והצגות תיאטרון, בהן "האריסטוקרטים" ו"סוף טוב" של תיאטרון הקאמרי, "היפה והחיה" של התיאטרון המסחרי ו"החולה המדומה" של תיאטרון החאן. 

ב-2013 החל להופיע במופע טלפתיה, בו הוא עוסק בקריאת מחשבות והעברת מחשבות, כיפוף מתכות, טלקינזיס (הזזת חפצים בכוח המחשבה), עצירת שעונים, זריזות ידיים בקלפים וקטעי בידור בקסמים. לטענת רוכמן, האפקטים שהוא מבצע אינם פועלים בשל כוחות על-טבעיים, אלא באמצעות טכניקות של סוגסטיות, דמיון מודרך, קריאת שפת גוף, אינטואיציה, כוח השפעה ועוד.

## חיים אישיים
רוכמן נשוי אב לשניים, מתגורר כיום בתל אביב.

## קישורים חיצוניים

* ליאור רוכמן, באתר תיאטרון הקאמרי
* 
* קטע טלפתיה של רוכמן, בתוכנית הבוקר של ערוץ 10 
* 
* רוכמן בקטע "עוקץ הסנוקר" מתוך התוכנית "העוקץ"

## הערות שוליים

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:קוסמים ישראלים
קטגוריה:משתתפים בתוכניות מציאות ישראליות
קטגוריה:ישראלים  שנולדו ב-1981
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
דני קרבחאל

**דניאל "דני" קרבחאל ראמוס** (בספרדית: **Daniel Carvajal Ramos**; נולד ב-11 בינואר 1992) הוא כדורגלן ספרדי המשחק בעמדת המגן הימני בריאל מדריד מהלה ליגה, בה הוא גם משמש כקפטן, ובנבחרת ספרד. 

## קריירה
### קריירת מועדונים
קרבחאל נולד בלגנס (פרבר של מדריד) שבספרד. בגיל עשר הצטרף למחלקת הנוער של ריאל מדריד, והמשיך להתקדם במועדון עד שהפך לשחקן בריאל מדריד קסטיליה.

ב-11 ביולי 2012 עבר קרבחאל למועדון הגרמני באייר לברקוזן תמורת שמונה מיליון אירו וחתם לחמש עונות במועדון. בסיום עונת  נבחר קרבחאל למגן הימני השלישי בטיבו בבונדסליגה אחרי פיליפ לאם מבאיירן מינכן ואטסוטו אוצ'ידה משאלקה 04.

לאחר שנה אחת בלבד במדי לברקוזן, בה הציג יכולת טובה, הפעילה ריאל מדריד את סעיף החזרה בחוזהו של 6.5 מיליון אירו. קרבחאל חתם במועדון למשך שש שנים, וב-5 ביולי 2013 הוצג בקבוצה.

ב-18 באוגוסט ערך את הופעת הבכורה שלו בריאל בניצחון 1–2 על ריאל בטיס. ב-29 במרץ כבש את שער הבכורה שלו בקבוצה במשחק הניצחון 0–5 על ראיו ואיקנו. ב-16 באפריל היה שותף לזכייתה של הקבוצה בגביע המלך לאחר ניצחון 1–2 על ברצלונה. באותה העונה היה שותף לזכייתה של הקבוצה בליגת האלופות לאחר ניצחון במשחק הגמר בתוצאה 1–4, לאחר הארכה, על אתלטיקו מדריד. הוא היה שותף גם לשלוש הזכיות הרצופות ההיסטוריות של קבוצתו בליגת האלופות בעונות 2015/2016, 2016/2017 ו-2017/2018, כמו גם בעונות 2013/2014 ו-2021/2022.

ב-17 בספטמבר 2017 האריך את חוזהו בריאל מדריד עד עונת 2022.

ב-29 ביולי 2021 האריך שוב את חוזהו בריאל מדריד בשלוש שנים עד שנת 2025.

ביוני 2024 בגמר ליגת האלופות של עונת 2023/2024, הבקיע את השער הראשון מתוך שניים לטובת ריאל מדריד וזכה בתואר השחקן המצטיין של הגמר. בעקבות זכייה זו הפך קרבחאל, יחד עם לוקה מודריץ', חברו לקבוצה, לשיאן הזכיות בליגת האלופות.

ב-5 באוקטובר 2024, במהלך משחק ליגה מול ויאריאל, נפצע בצורה חמורה בברכו, קרע את הרצועה הצולבת הקדמית וסיים את העונה.

### קריירה בינלאומית
קרבחאל זומן לסגל ספרד עד גיל 21 לקראת אליפות אירופה בכדורגל עד גיל 21 - 2013 שהתקיימה בישראל בו זכתה ספרד במקום הראשון.

לקראת מוקדמות יורו 2016 זומן לראשונה לנבחרת הבוגרת, וערך את הופעת הבכורה ב-4 בספטמבר 2014 בהפסד 0–1 ל.

במונדיאל 2018 הודח יחד עם ספרד בשלב שמינית הגמר נגד נבחרת רוסיה בכדורגל בבעיטות הכרעה.

נכלל בסגל נבחרת ספרד לטורניר מונדיאל 2022.

קרבחאל נכלל בסגל נבחרת ספרד לטורניר יורו 2024. במשחק הראשון, בו ניצחה ספרד את קרואטיה בתוצאה 0–3, כבש את השער השלישי.

## תארים
;ריאל מדריד
*אליפות ספרד (4): 2016/2017, 2019/2020, 2021/2022, 2023/2024
*גביע המלך הספרדי (2): 2022/2023 2013/2014
* הסופר קאפ הספרדי (2): 2017, 2020
*ליגת האלופות (6): 2013/2014, 2015/2016, 2016/2017, 2017/2018, 2021/2022, 2023/2024
*הסופר קאפ האירופאי (5): 2014, 2016, 2017, 2022, 2024
*אליפות העולם לקבוצות (4): 2014, 2016, 2017, 2018

;נבחרת ספרד
* אליפות אירופה : 2024
* אליפות אירופה בכדורגל עד גיל 21: 2013
* אליפות אירופה בכדורגל עד גיל 19: 2011

## קישורים חיצוניים

* דני קרבחאל, באתר הרשמי של ריאל מדריד

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני ריאל מדריד קסטיליה
קטגוריה:כדורגלני באייר לברקוזן
קטגוריה:כדורגלני ריאל מדריד
קטגוריה:כדורגלני נבחרת ספרד
קטגוריה:ספורטאים ספרדים בגרמניה
קטגוריה:כדורגלני מונדיאל 2018
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספרדים שנולדו ב-1992
אמות השקעות

**אמות השקעות בע"מ** היא חברת השקעות ישראלית העוסקת בהשכרה, ניהול וייזום מיזמי נדל"ן. החברה נסחרת בבורסה לניירות ערך בתל אביב בשווי של למעלה מ-7 מיליארד ש"ח.

## היסטוריה
אמות השקעות נוסדה בשנת 1964 על ידי חברת העובדים לצורך השקעת כספי קרנות הפנסיה ההסתדרותיות.

את הקמת החברה הובילו יעקב לוינסון וראובן שנקר. בחברה היו שותפות חמש מתוך שבע קרנות הפנסיה ההסתדרותיות. בראשית שנות ה-70 היא הייתה חברת בת של בנק הפועלים.

בשנותיה הראשונות הקימה החברה, בין השאר, סופרמרקטים, בתי כל בו של המשביר לצרכן, תחנות מרכזיות בשותפות עם אגד בחברת "מפעלי תחנות" ושוק מרכזי באשדוד.

בשנת 2005 רכשה חברת "אלוני חץ נכסים והשקעות" כ-80% ממניות אמות השקעות. לאחר הרכישה נתן חץ מונה ליושב ראש דירקטוריון החברה. בשנת 2006 מונה אבי (אבשלום) מוסלר למנכ"ל החברה.

בשנת 2007 רכשה החברה את מגדל אמות השקעות. ביולי 2018 אמות רכשה מידי קבוצת אלייד החזקות כ-50% מהזכויות במגרש השוכן ברחוב הלח"י שבבני ברק, וזאת תמורת כ-100 מיליון שקל.
ממוזער|אמות בית אירופה מבט צד
ממוזער|250px|סמליל ישן של החברה

## נכסים עיקריים של החברה

## קישורים חיצוניים
* 

## הערות שוליים

קטגוריה:חברות נדל"ן ובנייה ישראליות
קטגוריה:חברות הנסחרות בבורסה לניירות ערך בתל אביב
קטגוריה:אלוני חץ
קטגוריה:ישראל: חברות שהוקמו ב-1964
איסאפיירד'ור

**איסאפיירד'ור** (באיסלנדית: **Ísafjörður**) היא עיירה בצפון-מערב איסלנד, בירת מחוז וסטפירד'יר והעיירה הגדולה בו.

איסאפיירד'ור היא העיירה הגדולה בחצי האי ווסטפיורדס, נכון לשנת 2008 התגוררו בעיירה כ-2,600 תושבים.

## היסטוריה
איסאפיירד'ור נוסדה ב- והיא האחת העיירות העתיקות והראשונות באיסלנד. בעבר הנמל של העיירה שימש לצייד לווייתנים היום הוא משמש למסחר ולדיג. איסאפיירד'ור היא עיירה מרכזית בפיורדים המערביים והיא גם עיר בירה של הפיורדים המערביים.

## קישורים חיצוניים

* 

קטגוריה:איסלנד: ערים
איילססטאד'יר

**איילססטאד'יר** (באיסלנדית: **Egilsstaðir**) היא עיירה בצפון-מזרח איסלנד, בירת מחוז אוסטורלנד והעיירה הגדולה בו.

איילססטאד'יר שנוסדה בשנת 1947, היא כיום העיירה החשובה ביותר במזרח איסלנד. בעיירה קיים בית חולים, מכללה, ושדה תעופה.

בין השנים 2004–2008 התפתחה העיירה במהירות, זאת עקב בניית סכר קראוניוקאר (Kárahnjúkar) בסמוך לה.

## קישורים חיצוניים

* 

קטגוריה:איסלנד: ערים
קטגוריה:יישובים שהוקמו ב-1947
Rolling shutter

ממוזער|תופעת skew, הגורמת למריחה של המכונית
ממוזער|מערך הסריקה של החיישן איטי יותר מזמן הבזק האור ויוצר אי אחידות בתמונה
ממוזער|הלהבים מתעוותים ואף מתנתקים מבסיס הפרופלור
[ממוזער|תמונה של [יורוקופטר EC-120, ניתן לראות שלהבי הרוטור נראים כאילו הם נסחפים לאחור בגלל אפקט ה־Rolling shutter]]
**Rolling Shutter** (בתרגום לעברית: **[[תריס]] מתגלגל**) היא שיטה ללכידת תמונה.

## הסבר התהליך
צילום דיגיטלי נעשה באמצעות חיישן אלקטרוני שממיר את התמונה שבסצנה (דהיינו אור) לאות חשמלי ואז למידע דיגיטלי.
תפקיד התריס הוא לגרום שהזמן שהחיישן נחשף לאור יהיה מתואם או מהיר יותר מקצב הפריים, כדי להפחית טשטוש שנגרם מתנועה בתוך הפריים.
בצילום ישנם שני חיישנים עיקריים, CCD ו־CMOS, אשר לכל חיישן שיטה שונה לרכישת התמונה.
Rolling shutter היא שיטת לרכישת תמונה עבור חיישן CMOS, אשר מיושמת באמצעות סריקה של הפריים בצורה אופקית או אנכית. כתוצאה מכך לא כל חלק של סצנת התמונה מוקלט באותו זמן, אך הם כן מוצגים יחד באותו זמן.
כמו כן, השיטה יוצרת עיוותים צפויים, לדוגמה כאשר יש הבזק אור, כגון ברק.

## האפקטים שיכולים להיגרם משיטת Rolling Shutter
* **Wobble** (נענוע) - תופעה שנוצרת כאשר המצלמה רועדת, למשל יכול לקרות כתוצאה מכך שהמצלמה מחוברת לעצם שנע. ה־Rolling Shutter גורם לכך שהתמונה המתקבלת תראה לא טבעית ומוזרה.
* **Skew** (מריחה הצידה) - התמונה נמרחת בכיוון מסוים כאשר התמונה או העצם זזים מצד לצד וחושפת חלקים אחרים של התמונה מזמנים שונים. למעשה תופעת Skew היא סוג של עיוות מתופעת Wobble.
* **Smear** (מריחה) - כאשר האובייקט הנדגם מסתובב באותה מהירות (או יותר) מהפריים שנדגם במצלמה. צפייה מהצד במאוורר מסתובב בכיוון השעון, תגרום ללהבים מצד שמאל להיות עבים יותר (עקב מריחה) מהלהבים בצד ימין (שיהפכו צרים), ואף יראו מנותקים מהבסיס.
* **Partial Exposure** (חשיפה חלקית) - כאשר משך הבזק האור קצר יותר ממהירות הסריקה של מערך החיישן, נוצר מצב שרק חלק מהתמונה נחשפה לאור וכתוצאה מכך נקבל חלק מואר וחלק חשוך.

יתרונות השיטה הם שהחיישן ממשיך לקבל שטף פוטונים (אור) במהלך עיבוד התמונה, ולכן מעלה את הרגישות ומכך את איכות התמונה.
הצמצם (הסוגר המאפשר חשיפה לאור) יכול להיות מכני או חשמלי.
שיטת ה־Rolling shutter היא בניגוד לשיטת ה־Global Shutter, אשר בה חושפים את כל מטריצת החיישנים לסצנה באותו זמן.
על ידי כך ניתן לפתור חלק מהבעיות הנוצרות מאי אחידות בזמן החשיפה.
עבור חיישני CMOS רוב השוק עובד בשיטת ה־Rolling shutter, אך עבור חיישני CCD רוב השוק עובד בשיטת Global Shutter.

## קישורים חיצוניים

* 
* 
* 
* מיתרי בס המראים את אפקט ה־rolling shutter, סרטון באתר Vimeo
* עוד סרטון המראה את האפקט, סרטון באתר Vimeo
* תמונה 1
* תמונה 2
* השוואה בין Rolling ל־Global 

## הערות שוליים

קטגוריה:טכניקות צילום
קטגוריה:מכשירים אופטיים
טורון פאלוסאורה

שמאל|ממוזער|250px|האצטדיון הביתי

**טורון פאלוסאורה** (בפינית: **Turun Palloseura** ובקיצור **TPS**) הוא מועדון כדורגל פיני, מהעיר טורקו שבפינלנד. המשחק בליגת העל הפינית.

## היסטוריה
הקבוצה נוסדה ב-1922 ועד שנת 1929 לא הייתה ליגה בפינלנד והתקיימו משחקי גביע. הקבוצה זכתה באליפות הראשונה שלה בשנת 1928 במסגרת משחקי גביע. בשנת 1930 הוקמה ליגת העל הפינית והקבוצה שיחקה בליגה הראשונה משנת 1930 ועד שנת 1934. בשנת 1934 ירדה מהליגה הראשונה לליגה השנייה ואחרי עונה אחת בליגה השנייה, חזרה לליגה הראשונה. 

הקבוצה שיחקה בליגה הראשונה משנת 1936 ועד לשנת 1952. בתקופה זו זכתה ב-3 אליפויות. בשנת 1952 ירדה לליגה השנייה. בשנת 1955 הגיעה לרבע גמר הגביע הפיני והפסידה לקבוצת פאלו לירוט. בשנת 1956 עלתה לליגה הראשונה ושיחקה בליגה הראשונה עד שנת 1963. בשנת 1963 הגיעה לחצי גמר הגביע והפסידה לקבוצת לאהדן רייפס. הקבוצה שיחקה בליגה השנייה משנת 1964 עד שנת 1966. בשנת 1964 הגיעה לרבע גמר הגביע והפסידה לקבוצת לאהדן רייפס. בשנת 1965 הגיעה בפעם הראשונה לגמר הגביע הפיני והפסידה לקבוצת אבו IFK. 

הקבוצה שיחקה בליגה הראשונה משנת 1966 ועד שנת 2000. בתקופה זו זכתה ב 4 אליפויות. בשנת 1976 הגיעה לשמינית גמר הגביע והפסידה לקבוצת הלסינגין פאלוסאורה. בשנת 1979 הגיעה בפעם השנייה לגמר הגביע והפסידה לקבוצת פ.צ. איבס. בשנים 1980, 1981 הגיעה לרבע גמר הגביע והפסידה לקבוצות KTP וה.י.ק. הלסינקי בהתאמה. בשנת 1991 זכתה בגביע הפיני בפעם הראשונה ובשנת 1994 זכתה בגביע הפיני בפעם השנייה. בשנים 1996, 1997 הגיעה לגמר הגביע והפסידה לקבוצות ה.י.ק. הלסינקי ופ.צ. האקה בהתאמה. בשנים 1998, 1999 הגיעה לשמינית גמר ולרבע גמר הגביע והפסידה לקבוצת ה.י.ק. הלסינקי. בשנת 2000 הגיעה לשמינית גמר הגביע והפסידה לקבוצת ריפס ריהימאקי. בעונה זו ירדה לליגה השנייה. בשנת 2001 הגיעה לרבע גמר הגביע והפסידה לקבוצת פ.צ. האקה. אחרי 2 עונות חזרה לליגה הראשונה.

הקבוצה שיחקה ברציפות בליגת העל הפינית משנת 2003 ועד שנת 2014. בשנת 2005 הגיעה לגמר הגביע הפיני והפסידה לקבוצת פ.צ. האקה. בשנת 2006 הגיעה לחצי גמר הגביע והפסידה לקבוצת קוקולן פאלו וייקוט. בשנת 2008 הגיעה לשמינית גמר הגביע הפיני והפסידה לקבוצת פ.צ. האקה ולגמר גביע הליגה הפינית והפסידה לקבוצת אינטר טורקו. בשנת 2009 הגיעה לשמינית גמר הגביע הפיני והפסידה לקבוצת פ.צ. הונקה ולחצי גמר גביע הליגה הפינית והפסידה לקבוצת טמפרה יונייטד. בשנת 2010 זכתה בגביע הפיני בפעם השלישית. בשנת 2011 הגיעה לשמינית גמר הגביע והפסידה לקבוצת פ.צ. לאהטי. בשנת 2012 הגיעה לשמינית גמר הגביע הפיני והפסידה לקבוצת קופס וזכתה בפעם היחידה בגביע הליגה הפינית. בשנת 2013 הגיעה לשמינית גמר הגביע הפיני והפסידה לקבוצת מרייהאמן ולחצי גמר גביע הליגה הפינית והפסידה לקבוצת יובסקילה. בשנת 2014 הגיעה לשמינית גמר הגביע הפיני והפסידה לקבוצת יובסקילה. בסוף העונה ירדה לליגה השנייה. בשנת 2018 הקבוצה חזרה לליגה העליונה, אך בשנת 2020 חזרה לליגה השנייה. בסיום עונת 2025 שבה טורון לליגת העל הפינית לאחר שסיימה במקום השני בליגה הפינית השנייה וניצחה בפלייאוף העלייה את קוטקאן טי. פי.

## תארים
* **[[ליגת העל הפינית בכדורגל|אליפות פינלנד]]: (8)**
** (1928, 1939, 1941, 1949, 1968, 1971, 1972, 1975)
* **הגביע הפיני: (3)**
** (1991, 1994, 2010)
* **גביע הליגה הפינית: (1)**
** (2012)

## הישגים באירופה

* **[[ליגת האלופות]]**:
** שמינית גמר (1): 1976/1977

* **[[גביע אופ"א]]**:
** שמינית גמר (1): 1988/1989

## שחקנים בולטים
*  מיקה אריטאלו
*  מרקו ראיאמאקי

## קישורים חיצוניים

* 

קטגוריה:קבוצות כדורגל פיניות
קטגוריה:טורקו
פיטר הינווד

**פיטר הינווד** (באנגלית: **Peter Hinwood**; נולד ב-17 במאי 1946) הוא שחקן אנגלי, המוכר בשל גילום דמותו של רוקי בסרט הפולחן "מופע הקולנוע של רוקי" (1975).

## חייו
הינווד עבד גם כצלם וכמודל מקצועי כאשר קידם את קריירת המשחק שלו. ב-1975 גילם את דמותו הבריאה, המשומנת, השרירית והאילמת של רוקי, בסרט פולחן אימה קלאסי, "מופע הקולנוע של רוקי". קול השירה של רוקי דובב בשלב הפוסט-פרודקשן על ידי הזמר האוסטרלי טרוור ווייט. וייט והינווד רואיינו על כך על ידי סקוט מייקלס, בספרו משנת 2002 - "*Rocky Horror: From Concept to Cult*".

דמות "היצירה" של ד"ר של פרנק נ' פורטר היה התפקיד המשמעותי ביותר בקריירת המשחק הקצרה של הינווד. הינווד גילם בעבר את האל הרמס היווני ב"הרפתקאותיו של יוליסס", מיני סדרה בטלוויזיה בריטית, בשנות ה-1960 המאוחרות. הוא הופיע בסרט אימה אחר לפני רוקי, בדמותו של גאי במקאברה "טאם לין" של רודי מק'דאוול. אחרי "רוקי" הופיע בדרמה הרומית ההיסטורית "סבסטיאן" של פול המפריס ודרק ג'רמן.

כיום, הינווד הוא סוחר עתיקות בלונדון. בשנת 2000 אמר למגזין People שהיו שלוש סיבות לכך שבחר שלא להמשיך לחלוב את התהילה מ"מופע הקולנוע של רוקי": "אחת, אני לא יכול לשחק. שתיים, אני מתכווץ במבוכה בכל פעם שאני רואה את עצמי בסרט. שלוש, אני מתענג על חיים שקטים, שלווים". הינווד גם גילה כי בשנת 1994 מצא את מכנסי הזהב שלבש בסרט, ומכר אותם באמצעות בית מכירות בכ-1,000 דולר; כיום הם חלק מאוסף מזכרות ברשת המסעדות הארד-רוק קפה, הם היו מוצגים לזמן מה בסניף של הרשת במירטל ביץ' בדרום קרוליינה, וכיום ניתן לראות אותם בסניף באורלנדו.

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:סוחרי עתיקות
קטגוריה:בריטים שנולדו ב-1946
מדיניות הרבעים

**"מדיניות הרבעים"** היא שיטה לייצוג "הולם" של קבוצות בעלות זהות שונה בפמיניזם בישראל. השיטה פותחה על ידי ויקי שירן בשנות התשעים במטרה לאפשר ביטוי לכל קבוצת זהות: נשים אשכנזיות, מזרחיות, פלסטיניות ולסביות.

## הרקע לגישה
מדיניות הרבעים (מכונה לעיתים "שיטת הרבעים" או "עקרון הרבעים") גובשה בשנות ה-90 וראשיתה בתביעתן של פמיניסטיות מזרחיות לייצוג הולם אל מול ייצוג-היתר של נשים אשכנזיות בתנועה הפמיניסטית. רעיון זה מיוחס לוויקי שירן.
בכנס הפמיניסטי שהתקיים בשנת 1992 הוחלט כי התנועה הפמיניסטית תפעל לפי מדיניות השלישים, כלומר תבטיח ייצוג שוויוני לנשים אשכנזיות, מזרחיות ופלסטיניות. ב-1993 התקיים כנס נוסף בו תבעו פעילות לסביות להיות מיוצגות אף הן, ושמה של השיטה שונה ל"מדיניות הרבעים". עקרון הייצוג מתייחס להכללתן של נשים מקבוצות אלו בכל רמות העשייה: מנהיגות, דוברות ומשתתפות. בדומה לדרישה לייצוג לנשים, המטרה היא ליצור חלוקת כוח מאוזנת יותר בין נשים ממגזרים שונים ולאפשר מקום לקולות שונים.

## ביקורת על מדיניות הרבעים
* הבטחת ייצוג נפרד לנשים לסביות, עלולה לגרום לייצוג-יתר לנשים אשכנזיות, בעוד שנשים לסביות מזרחיות ולסביות פלסטיניות מיוצגות פחות.
* המדיניות לא מבטיחה את ייצוגן של קבוצות מיעוט נוספות, כגון: עולות, קשישות, צעירות, דתיות, עניות, טרנסג'נדריות.
* הייצוג הסימטרי נתפס לעיתים כמלאכותי ועלול להיעשות באופן סמלי בלבד.
* הייצוג הסימטרי מתקיים בתוך מציאות שאינה סימטרית ובכך מטשטש את פערי הכוח הקיימים.
* נשים מקבוצות מיעוט מבקשות לזכות בהכרה בזכות עצמן ושלא על בסיס הזהות שלהן.

## המציאות כיום
על אף הביקורת, מדיניות הרבעים נותרה עקרון מנחה בתרבות הארגונית של מספר ארגונים פמיניסטיים בישראל כגון: אשה לאשה - מרכז פמיניסטי חיפה, קואליציית נשים לשלום וקול האשה, וכן באירועים משותפים כגון כנסים פמיניסטיים.

## הערות שוליים

קטגוריה:פמיניזם מזרחי
קטגוריה:מונחים ומושגים בפמיניזם
חואן פבלו קולינאס

**חואן פבלו קולינאס פרראס** (בספרדית: **Juan Pablo Colinas Ferreras**; נולד ב-2 בספטמבר 1978), הידוע בשם **חואן פבלו**, הוא כדורגלן עבר ספרדי ששיחק בעמדת השוער, וכיום מאמן שוערים באייאקס אמסטרדם.

## קריירה
חואן פבלו נולד בלאון שבקסטיליה ולאון בספרד והחל את הקריירה בקבוצה המקומית קולטורל לאונסה. בשנת 2000 חתם בדפורטיבו אלבס ועד לשנת 2002 שימש כשוער קבוצת המילואים של המועדון, אז עבר לקבוצה הבכירה שם שימש כשוער משנה ועד לשנת 2005 רשם 15 הופעות בקבוצה.

בשנת 2005 עבר לנומנסיה, ששיחקה אז בליגה הראשונה בה שיחק שתי עונות בהן רשם 70 הופעות. בעונת  עבר לטנריפה אך בסיומה חזר לעונה נוספת בנומנסיה. במחזור הראשון של עונת , התארחה ברצלונה באצטדיון "הציפורים הקטנות" של נומנסיה כשפפ גוארדיולה עורך את הופעתו הראשונה כמאמן הקבוצה. הוא נטל חלק במשחק וקבוצתו השיגה ניצחון היסטורי 1-0 על האלופה לעתיד.

בשנת 2009 עבר לשחק בספורטינג חיחון תמורת 600 אלף אירו. בעונת  הגיעה קבוצתו למשחק חוץ מול ריאל מדריד באצטדיון סנטיאגו ברנבאו, משחק בו שמר על שער נקי והוביל את קבוצתו לניצחון סנסציוני 1-0. בסיום המשחק אמר עליו מאמן ריאל ז'וזה מוריניו: "השוער שלהם היה פשוט מדהים הערב. הוא נתן הופעה שאני לא זוכר כבר זמן רב, אם לא השוער שלהם ברור שהיינו מנצחים".
חואן פבלו שיחק במועדון ארבע עונות, כששלוש הראשונות בליגה הראשונה והאחרונה, , בליגה השנייה.

ביולי 2013 הגיע לישראל וחתם במכבי תל אביב. ב-17 ביולי 2013 ערך את הופעת הבכורה שלו במדי הקבוצה, בניצחון החוץ על גיור במסגרת מוקדמות ליגת האלופות. הוא היה שותף בהעפלת מכבי תל אביב לליגה האירופית והגעתה לשלבי הנוקאאוט. בתום עונת  זכה עם הקבוצה באליפות, ובעונה שלאחר מכן הודח עם הקבוצה ממוקדמות המפעלים האירופאים אך בליגה זכה עמה בטרבל: אליפות נוספת, גביע המדינה (לאחר ניצחון 6-2 במשחק הגמר על הפועל באר שבע) וגביע הטוטו. בתחילת עונת  העפיל עם הקבוצה לשלב הבתים של ליגת האלופות לאחר שהדיחה את פ.צ. בזל, אך ב-29 באוגוסט 2015 החתימה הקבוצה את השוער הסרבי פרדרג ראיקוביץ', והוא שוחרר מהמועדון.

ב-12 בינואר 2016 חזר לקדנציה שלישית בנומנסיה, ובמדיה ערך ארבע הופעות עד תום העונה. ב-1 בספטמבר 2016 הודיע על פרישה ממשחק פעיל.

בפברואר 2017 חזר מפרישתו וחתם בא.א.ק. לרנקה מליגת העל הקפריסאית, עמה זכה בגביע הקפריסאי. בסיום עונת 2017/2018 פרש סופית.

ב-30 בינואר 2023 מונה למאמן השוערים במכבי תל אביב.

ב-2026, עם מינויו של ג'ורדי קרויף למנהל הספורטיבי של אייאקס אמסטרדם, מונה על ידו קולינאס למאמן השוערים של הקבוצה.

## תארים
; מכבי תל אביב
*אליפות: 2013/2014, 2014/2015
*גביע המדינה: 2014/2015
*גביע הטוטו: 2014/2015

; א.א.ק. לרנקה
*הגביע הקפריסאי: 2017/2018

## קישורים חיצוניים

* 
* עמוד השחקן, באתר ההתאחדות לכדורגל בישראל

## הערות שוליים

קטגוריה:שוערי כדורגל ספרדים
קטגוריה:כדורגלנים ספרדים
קטגוריה:כדורגלני מכבי תל אביב
קטגוריה:כדורגלני דפורטיבו אלאבס
קטגוריה:כדורגלני נומנסיה
קטגוריה:כדורגלני טנריפה
קטגוריה:כדורגלני ספורטינג חיחון
קטגוריה:כדורגלני א.א.ק. לרנקה
קטגוריה:כדורגלנים זרים בישראל
קטגוריה:ספרדים שנולדו ב-1978
כותר (ספרייה דיגיטלית)

**כותר – הספרייה המקוונת של ישראל** היא ספרייה מקוונת, למנויים, של ספרי עיון בעברית.

האתר הוא פרי פיתוח של המרכז לטכנולוגיה חינוכית (מט"ח) בשיתוף עם מו"לים ישראלים. ספריית כותר כוללת אלפי ספרים דיגיטליים ממגוון נושאים וסוגים. המו"לים השותפים במיזם כוללים כ-100 הוצאות ספרים אקדמיות, ציבוריות ופרטיות. הספרייה החלה לפעול בינואר 2006.

האתר מעמיד לרשות תלמידים, סטודנטים, מורים, מרצים וכל דורש מרכז משאבים מקוון, שאוצר בתוכו חלק ממקורות המידע שפורסמו בשנים האחרונות בשפה העברית.

האתר מציע את שירותיו למנויים פרטיים ולמוסדות (אוניברסיטאות ולמכללות, ספריות ציבוריות, לבתי ספר וכו'). חלק מהספרים הנמצאים בספרייה זמינים לקהל הרחב ללא צורך ברכישת מנוי.

## יכולות
ספריית כותר מציעה נגישות מקוונת למגוון גדול של מקורות מידע. הספרייה מאפשרת עיון מקוון במבחר של מעל 6,300 כותרים (נכון למאי 2025) של ספרי עיון ומידע והיא נמצאת בהתרחבות מתמדת.

פונקציות באתר:
* איתור מידע מהיר - מתאפשר שיטוט נוח בין אלפי עמודי תוכן, חיפוש ופריסת תוצאות מהירה.
* חיפוש פירושי מילים וביטויים בוויקיפדיה, רב מילים ובגוגל.
* הפיכת הספר לעותק אישי מוער ומודגש - כלים המאפשרים סימון קטעים חשובים (קו תחתי, מרקר), הוספת פתקיות לשם רישום הערות ושמירתן על פני העמודים הרצויים, כולל יצירת קישורים לאתרי אינטרנט אחרים.
* העתקה - אפשר להעתיק קטעי מידע נבחרים מתוך עמוד נצפה (טקסטים, תרשימים ותמונות) למסמכי Word וליישומים דיגיטליים אחרים.
* פונקציות נוספות כגון הדפסה, הגדלה והקטנת העמוד ועוד.

## קישורים חיצוניים
* 

## הערות שוליים

קטגוריה:ספריות דיגיטליות
קטגוריה:ישראל: מאגרי מידע
קטגוריה:ישראל: ספריות
ראובן אליעז

**ראובן אליעז** (6 בינואר 1941 – 13 באוקטובר 1973, י"ח בתשרי תשל"ד). היה מפקד סיירת גולני, מפקד גדוד 51 וסגן מפקד חטיבת גולני. בעל עיטור המופת. נהרג במהלך מלחמת יום הכיפורים.

## ביוגרפיה
אליעז נולד ברומניה בשנת 1941, ובשנת 1951 עלתה משפחתו לישראל. הוא גדל בתל אביב ובקיבוץ מעין צבי. עם גיוסו לצה"ל, ב-1959, שובץ בחטיבת גולני. עבר מסלול הכשרה כלוחם, קורס מ"כים חי"ר וקורס קציני חי"ר. בתום הקורס שימש מפקד מחלקה בגדוד 17 (אריות הגולן). בהמשך שימש מפקד פלוגה. בשנת 1965 שימש סגן מפקד קורס מ"כים של גולני, ומדריך בבית הספר לקצינים. בשנת 1966 מונה למפקד סיירת גולני ופיקד עליה במלחמת ששת הימים, בין היתר בקרב תל פאחר. על פועלו בקרב הוענק לו עיטור המופת.

יצא לסינגפור בשליחות צה"ל ושהה שם עם משפחתו כשנתיים. עם שובו השתלם במכללה הבין-זרועית לפיקוד ולמטה ולאחר מכן שימש כסמג"ד בגולני. בשנת 1971 מונה למפקד גדוד 51 של חטיבת גולני. לאחר מכן נתמנה לסגנו של מפקד חטיבת גולני, אמיר דרורי. כסגן מפקד החטיבה פיקד, במסגרת מבצע קלחת 4, על כוח "גדעון", שכלל שתי פלוגות חי"ר ושתי מחלקות טנקים, אשר יצא מאזור מנרה ונע צפון-מערב לכיוון נחל סלוקי. הכוח לחם בכפרים אל-עדיסה, קנטרה, ע'נדוריה ובנחל סלוקי. בלחימתו השמיד הכוח בפיקוד אליעז מספר כלי רכב ושריוניות של צבא לבנון וכן הרג כעשרים מחבלים. אליעז שימש כסגן מפקד החטיבה גם בפרוץ מלחמת יום הכיפורים ולקח חלק בקרבות ההגנה והבלימה נגד צבא סוריה ובהבקעה לשטח סוריה. שבוע לאחר פרוץ הקרבות נהרג בעלות רכבו על מוקש בצפון המובלעת ממזרח לכפר חדר, לאחר שפיקד על פעולת חילוץ של כוחות מגדוד 51 שלחמו בקומנדו הסורי בכפר בית ג'ן.

אליעז נטמן בחלקה הצבאית של בית הקברות בכפר ויתקין. הותיר אחריו אישה ושני ילדים.

## לקריאה נוספת
* אביחי בקר, **[[אינדיאנים על גבעה 16|אינדיאנים על גבעה 16 - פלוגה בקרב החרמון]]**, הוצאת משרד הביטחון, 2003.
* אלישיב שמשי, **אליהם נשואות העיניים - על מפקדי חטיבות בשדה הקרב**, הוצאת משרד הביטחון, 2006, עמודים 109-139.
* משה גבעתי, **הישרדות בספטמבר - לקחים מבצעיים ממלחמות ישראל**, חולון: הוצאת 'רעות', תשע"ג-2013, עמ' 119-115, 137-132, 187, 219.
* משה גבעתי, **המערכה בחרמון - הקרבות ברכסי החרמון במלחמת יום הכיפורים ולאחריה**, הוצאת מערכות ומודן, תשע"ה-2015, עמ' 172, 177, 209,220, 240.
* אילן כפיר, "**הקרב על החרמון**", הוצאת דביר, 2013.
*יעקב אורלנד, **יום תל פאחר - בלאדה עם וריאציות על נושאים קיומיים**, הוצאת מערכות - משרד הביטחון, 1976, עמ' 66-73.

## קישורים חיצוניים
* 
* , מתוך אתר הגבורה.
* עיטור המופת שהוענק לסרן אליעז ראובן ז"ל, באתר "בעוז רוחם" של אגף כוח האדם בצה"ל.
* .
* אריק בשן, אחים לנשק, באתר הקיבוצים,  19 באפריל 2007
* .
* משה גבעתי, המלחמה שלי , מערכות, גיליון 391,  אוקטובר 2003.

## הערות שוליים

קטגוריה:מפקדי סיירת גולני
קטגוריה:מעוטרי עיטור המופת במלחמת ששת הימים
קטגוריה:מפקדי גדוד 51
קטגוריה:חללי צה"ל במלחמת יום הכיפורים
קטגוריה:סגני-אלופים בצה"ל
קטגוריה:ישראלים ילידי רומניה
קטגוריה:בוגרי בית הספר ביאליק (תל אביב)
קטגוריה:בוגרי כפר הנוער מאיר שפיה
קטגוריה:מפקדי פלוגות במלחמת ששת הימים
קטגוריה:חיילי חיל הרגלים במלחמת ששת הימים
קטגוריה:חיילי חיל הרגלים במלחמת יום הכיפורים
קטגוריה:אישים הקבורים בכפר ויתקין
קטגוריה:ישראלים שנולדו ב-1941
קטגוריה:ישראלים שנפטרו ב-1973